Escudu d'Uganda - Uiquipedia

# Escudu d'Uganda

### De Uiquipedia

L'escudu d'armes d'Uganda tien nel so centru un escudu de guerra y dos llances sobre un montículu verde.

L'escudu y les llances simbolicen la disposición del pueblu d'Uganda a defender el so país. Nel escudu hai tres imáxenes. Na parte d'arriba hai ondes d'agua que representen al Llagu Victoria. Nel centru del escudu ta'l sol, representando los munchos díes de brillantez solar de que gocia Uganda. Un tambor tradicional, emplegáu nos bailles y pa llamar el pueblu a les xuntes y ceremonies, ta na parte d'abaxo.

El blasón ta flanqueáu a la drecha por una Cigüeña Crestada (Balearica regulorum gibericeps), una subespecie de la Cigüeña de Corona Gris, que ye'l páxaru nacional d'Uganda. A la esquierda ta'l Kob Ugandés (Adenota kob Thomasi), una especie de Kob qu'equí simboliza la fauna abondante.

El montículu verde de la parte d'abaxo simboliza la tierra fértil, y ta sobre una representación del Ríu Nilo. Dos de les colleches cimeres, café y algodón, flanqueen el ríu. Na parte d'abaxu ta'l lema nacional: "For God and My Country" (Por Dios y la mio Patria).

Retrieved from "http://ast.wikipedia.org../../../e/s/c/Escudu_d%27Uganda_7095.html"

Categoríes: Escudos | Uganda

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- English
- Español
- Suomi
- עברית
- Plattdüütsch
- ‪Norsk (bokmål)‬
- Polski
- Svenska